《寄湖口茶局臧尚干》
宋代·董嗣杲

酡颜探得洞玄真，老气摩霄岸角巾。
案上押批呼局吏，津头酿酒谢江神。
天寒茶课收征倍，雪霁梅吟寄驿频。
何日此来联榻语，庐山几案却无尘。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。